పిన్నమనేని వెంకటేశ్వరరావు (వైద్యుడు)

పిన్నమనేని వెంకటేశ్వరరావు  విజయవాడకు చెందిన వైద్యుడు. విద్యా దాత, సిద్ధార్థ విద్యాసంస్థల వ్యవస్థాపకుడు.
జీవిత విశేషాలు
ఆయన ఆంధ్రప్రదేశ్ రాష్ట్రంలోని విజయవాడ సమీపంలో గాల నెప్పల్లి గ్రామంలో డిసెంబరు 16 1910 న జన్మించాడు. వారిది విజయవాడలో పేరొందిన కుటుంబం. ఆయన సర్జరీలో పేరు పొందాడు. ఆయన సర్జరీలో పోస్టు గ్రాడ్యుయేట్ డిగ్రీని పొందారు. విశాఖపట్నం లోని ఆంధ్రా వైద్య కళాశాలలో కొంతకాలం పాటు బోధకునిగా ఉన్నాడు.

ప్రభుత్వ సేవలో పనిచేసిన తరువాత 1950 లో రాజీనామా చేసి విజయవాడలో ప్రైవేటు ప్రాక్టీసు ప్రారంభించాడు. కొద్ది కాలంలోనే మంచి సర్జనుగా పేరొందారు. ఆయన సమర్థవంతమైన శస్త్రచికిత్స వైద్యుడు మాత్రమే కాదు, అధిక విలువలు, సమగ్రత, నిజాయితీ గల ఒక వైద్యుడు. ఆయన రోగులకు స్నేహితునిగా, తాత్వికునిగా వ్యవహరించేవాడు.

ఆయన యు.ఎస్.ఎ, యు.కె లలో 1970, 1977, 1981 లలో ప్రముఖ సర్జరీ క్లినిక్ లను సందర్శించాడు. వైద్య విధానంలో నూతన పోకడలు తెలుసుకున్నాడు. ఆయనకు క్రికెట్ అంటే ఎంతో యిష్టం.

ఆయన భార్య సీతాదేవి ఆయనకు వివిధ విషయాలలో సహకారం అందిస్తుండేది.

సిద్ధార్థ అకాడమీ
విజయవాడలో విద్యారంగం అభివృద్ధికి శ్రీకారం చుట్టింది సిద్ధార్థ అకాడమీనే. 1975లో పెద్దలు  డాక్టర్‌ పిన్నమనేని వెంకటేశ్వరరావు, ఆడిటర్లు ముమ్మనేని సుబ్బారావు తదితర విద్యాభిమానులతో సిద్ధార్థ అకాడమీ ఆఫ్‌ జనరల్‌ అండ్‌ టెక్నికల్‌ ఎడ్యుకేషన్‌ పేరుతో సంస్థలను నెలకొల్పారు. విజయవాడలో స్కూల్‌ దగ్గర నుంచి పీజీ, ఇంజనీరింగ్‌, మెడికల్, ఎంబీఏ వరకు అన్ని కోర్సులతో దాదాపు 20 విద్యాసంస్థలను నెలకొల్పిన ఘనత దీనికి దక్కుతుంది.కృష్ణా - వికాస్ పీడియా
పిన్నమనేని పురస్కారాలు
ఆయన సోదరుడు పిన్నమనేని నరసింహారావు ఇ.ఎన్.టి వైద్య పరిశోధకుడు. ఆయన పేరుతో అంతర్జాతీయ మెడికల్ సైన్సెస్ అకాడమీ వారు అంతర్జాతీయ పురస్కారాన్ని ఏర్పాటు చేసారు. ఇది "డా.పిన్నమనేని నరసింహారావు అంతర్జాతీయ అవార్డు" పేరుతో అందజేయబడుతుంది.Dr. Pinnamaneni Narasimha Rao International Award

పిన్నమనేని వెంకటేశ్వరరావు, ఆయన కుటుంబ సభ్యులు "డాక్టర్ పిన్నమనేని అండ్ శ్రీమతి సీతాదేవి ఫౌండేషన్" 1989, డిసెంబరులో ఏర్పాటు చేసారు.Pinnamaneni awards for Achyuta Samanta, RDT 1989 నుంచి దాదాపు ప్రతి ఏడాది దేశ ప్రముఖులకు పురస్కార ప్రదానం చేస్తున్నారు. 
డాక్టర్ పిన్నమనేని అండ్ శ్రీమతి సీతాదేవి ఫౌండేషన్ పురస్కార గ్రహీతలు

 1989 - ప్రొ.వి.రామలింగస్వామి, శ్రీభాష్యం అప్పలాచార్యులు
 1990 - డా. కరణ్ సింగ్, యశోరాజ్యలక్ష్మి కరణ్‌సింగ్
 1991 - వర్ఘీస్ కురియన్, ఎల్.వి.ప్రసాద్
 1992 - ఎం.నరసింహం, బిందేశ్వర్ పాథక్
 1993 - లతా మంగేష్కర్, ఎస్.పి.బాలసుబ్రహ్మణ్యం
 1994 - వి.జి.వెర్గేసే
 1995 - ఆర్.కె. లక్ష్మణ్, హెచ్ సుదర్శన్
 1997 - పి.వేణుగోపాల్ 
 1997 - రామానంద్ సాగర్
 1998 - ఎ.పి.జె.అబ్దుల్ కలాం
 1999 - ఎం.ఎస్.వాలియాథన్
 2000 - కె.జె.యేసుదాసు
 2001 - సేవా రూరల్
 2002 - కిరణ్ బేడి 
 2003 - సుధామూర్తి
 2004 - జయప్రకాష్ నారాయణ 
 2005 - సి.ఎన్.ఆర్ రావు
 2007 - డా. ఇ.శ్రీథరన్
 2009 - డా.ఎ.శ్రీనాథ్ రెడ్డి
 2010 - ఉస్తాద్ జాకీర్ హుస్సేన్
 2011 - ఎం.ఎస్.స్వామినాథన్
 2012 - డా.వై.వి.రెడ్డిPinnamaneni award for former RBI Governor
 2013 - జస్టిస్ పి.చంద్రశేఖరరావు
 2014 - అత్యుత సమంత 
 2015 - హరిప్రసాద్ చౌరాసియా Pinnamaneni foundation award for Hariprasad Chaurasia and Hindol
 2016 - చాగంటి కోటేశ్వరరావు 

మూలాలు

ఇతర లింకులు

వర్గం:తెలుగువారిలో వైద్యులు
వర్గం:1910 జననాలు
వర్గం:విజయవాడ వ్యక్తులు
వర్గం:విద్యా సంస్థలు